# The Sacrifice

The Sacrifice (xinès simplificat: 金刚川, pinyin: Jīngāng chuān, literalment 'Riu Jingang') és una pel·lícula d'antologia xinesa de drama bèl·lic. Estrenada el 2020 i dirigida per Guan Hu, Frant Gwo i Lu Yang, fou protagonitzada per Zhang Yi, Wu Jing, Li Jiuxiao, Vision Wei i Deng Chao. La pel·lícula representa la guerra de Corea des de tres perspectives i segments, cadascun dirigit per un director diferent.
La pel·lícula destaca per haver-se produït en menys de dos mesos. El rodatge de la pel·lícula va començar l'agost de 2020 i va acabar el 20 de setembre de 2020. La pel·lícula estava programada inicialment per a estrenar-se el 25 d'octubre de 2020, però la data es va traslladar al 23 del mateix mes.

## Sinopsi

El 1953, la guerra de Corea arriba a l'etapa final. L'Exèrcit Popular de Voluntaris està llançant la darrera campanya a gran escala, la Campanya Jincheng, a Kumsong. Per arribar a l'hora assenyalada i aportar més potència de foc a les línies del front a Kumsong, els soldats de l'Exèrcit Popular de Voluntaris, amb escassetat de subministraments i amb una gran disparitat d'equipament, suporten els bombardeigs indiscriminats continus dels avions enemics. Reparen, amb gran sacrifici, un pont de fusta enmig de les flames de la guerra. Un capítol poc conegut de la història es desenvolupa lentament per sobre del creixent riu Geumgang, del qual la pel·lícula pren el títol en llengua xinesa.
Els esdeveniments de la pel·lícula es presenten en tres segments principals des de tres perspectives: "Soldats", "Adversaris" i "Artillers". Són seguits per un segment final, "Pont".

## Producció

El projecte va rebre oficialment llum verda l'agost de 2020. La premsa va indicar que Wu Jing havia començat a rodar a Dandong, Liaoning.
Cal destacar que el rodatge va començar a principis d'agost i els últims retocs es van aplicar oficialment el 20 de setembre, el que significa que la pel·lícula es va rodar en menys de dos mesos.

## Estrena

La data d'estrena de la pel·lícula es va fixar per al 23 d'octubre de 2020, incloses les versions 2D, IMAX, CGS, CINITY i 4DX. El llançament va coincidir amb una setmana de celebracions oficials que commemoraven el 70 aniversari de la participació de la Xina a la Guerra de Corea.
La pel·lícula va recaptar 50 milions de iuans, 7,8 milions de dòlars, el primer dia d'estena, fent una recaptació total de 173,8 milions de dòlars. Va ser la pel·lícula número u de taquilla a la Xina durant les setmanes 42-45 del 2020.

## Recepció

Les reaccions del públic van ser positives. El dia de l'estrena de la pel·lícula, la valoració mitjana sobre 10 era de 9,4 a Maoyan i 9,5 a Taopiaopiao.
Els crítics van assenyalar l'originalitat de la pel·lícula, especialment la narració polifònica i el seu enfocament en el paper heroic dels soldats corrents.
Lu Fang, del Qianjiang Evening News, va escriure que, tot i que alguns espectadors consideraven que l'estructura de tres parts de la pel·lícula la feia repetitiva, este era el seu aspecte més creatiu. Lu va elogiar la cinematografia i l'actuació de la pel·lícula, especialment l'actuació de Zhang Yi com a l'artiller Zhang Fei, i va dir que el tercer segment era emocionant.
El crític de cinema nord-americà Derek Elley va escriure que la pel·lícula era poc convencional i original. També hi hagueren crítiques que van considerar que la segona part de la pel·lícula ("Adversaris"), centrada en els pilots nord-americans, era la més feble, Derek Elley la va titllar de cursi i el Qianjiang Evening News va descriure el segment com massa llarg i l'actuació excessivament exagerada.
El Deutsche Welle va informar que l'estrena de la pel·lícula el setembre de 2021 a Corea del Sud va ser cancel·lada pel distribuïdor local després de l'oposició ferotge de veterans i polítics.

### Premis

Al 12è Festival de Cinema de Macau, Zhang Yi va guanyar el premi Lotus d'Or al millor actor i Guan Hu va guanyar el premi al millor guió.

## Vegeu també

* The Eight Hundred, una altra pel·lícula bèl·lica del 2020 escrita i dirigida per Guan Hu.

## Referències

* ↑ «金刚川演职员». Mtime.com. Arxivat de l'original el 1 gener 2021. [Consulta: 13 octubre 2020].
* 1 2 «张译吴京邓超"金刚川"定档10月25日 管虎郭帆等共同执导 致敬英雄志愿军». 时光网, 24-09-2020. Arxivat de l'original el 2021-01-01. [Consulta: 27 setembre 2020].
* 1 2 «'The Sacrifice' pays homage to martyrs». China.org.cn, 23-10-2020. [Consulta: 27 març 2022].
* 1 2 3 Elley, Derek. «Review: The Sacrifice (2020)». [Consulta: 30 desembre 2020].
* ↑ «管虎新作《金刚川》立项 主演吴京已赴辽宁拍摄». 1905电影网, 07-08-2020. [Consulta: 27 setembre 2020].
* ↑ «管虎抗美援朝题材电影《金刚川》立项 港媒称吴京将主演». 观察者网, 07-08-2020. [Consulta: 27 setembre 2020].
* ↑ «拍摄到上映仅两个月，吴京新片《金刚川》定档国庆后，你期待吗？». 搜狐, 25-09-2020. [Consulta: 27 setembre 2020].
* ↑ «《金刚川》拍摄两个月就要上映，管虎，你真的知道你在干什么么？». 搜狐, 27-09-2020. [Consulta: 12 octubre 2020].
* 1 2 «Chinese War Film 'Sacrifice' Makes $11 Million Start in Cinemas». , 23-10-2020 [Consulta: 30 desembre 2020].
* ↑ «China's top blockbusters of 2020». , 18-12-2020 [Consulta: 30 desembre 2020].
* ↑ «Jin gang chuan (2020) - Financial Information». The Numbers.
* 1 2 3 «《金刚川》同一个故事讲三遍？就是这样才好看！». , 25-10-2020 [Consulta: 1r gener 2021].
* ↑ 饶曙光 «《金刚川》：英雄风骨不灭，民族气节弥坚 | 名家_电影号图文_电影网_1905.com». , 29-10-2020 [Consulta: 1r gener 2021].
* ↑ «《金刚川》：新时代主旋律电影的一份满意答卷 | 评论_电影号图文_电影网_1905.com». , 06-11-2020 [Consulta: 1r gener 2021].
* ↑ «Chinese war blockbuster fuels anger in South Korea» (en anglès). , 14-10-2021 [Consulta: 30 octubre 2021].
* ↑ «【金蓮盛放，星耀澳門】2020第12屆澳門國際電影節、第11屆澳門國際電視節、第10屆澳門國際微電影節·獲獎名單». Macau International Movie Festival. Arxivat de l'original el 1 de gener 2021. [Consulta: 1r gener 2021].
* ↑ «张译钟楚曦分获澳门国际电影节最佳男女主角». Ifeng, 30-12-2020.
* ↑ «强视传媒出品电视剧《如果岁月可回头》斩获金莲花最佳电视剧大奖-千龙网·中国首都网». , 31-12-2020. Arxivat 1 de gener 2021 a Wayback Machine. «Còpia arxivada». Arxivat de l'original el 2021-01-01. [Consulta: 27 març 2022].